અખિલ ગુજરાત પ્રજાપતિ સંઘ દ્વારા ગુજરાતમાં જ્ઞાતિના ભલા માટે અનેક કાર્યો થયાં. સંઘના કાર્યકર્તાઓએ પરદેશ રહેતાં પ્રજાતિ જ્ઞાતિબંધુઓને પણ યાદ કર્યા. “વિશ્વ નિર્માતા પ્રજાપતિ” સંઘનુ મુખપત્ર પરદેશમાં વ્યક્તિગત કે સંસ્થાઓને પોસ્ટ દ્વારા મોક્લ્યું . અને સંઘ બારે જાણ પરદેશમાં થઈ. ત્યારબાદ, ૨૦૦૪ માં શ્રી દલસુખભાઈ પ્રજાપતિ અને શ્રી ગોદડભાઈ સાગરાસનીયાએ ઈંગ્લેંન્ડનો પ્રવાસ કર્યો. ઈંગ્લેંન્ડમાં પ્રજાપતિ સમાજના અનેક કાર્યકરોને મળી સંઘની પ્રવ્રુતિઓ બારે જાણ કરી અને પરદેશ રહેલા જ્ઞાતિબંધુઓ સાથે એક “સ્નેહસેતુ” સાધ્યો. એ ઘણીજ ખુશીની વાત છે. ઈંગ્લેંન્ડથી સંઘને સારો સહકાર પણ મળ્યો. આજે વિશ્વ નિર્માતા પ્રજાપતિ ઈંગ્લેંન્ડના અનેક શહેરોમાં તેમજ અમેરિકા, આફ્રિકા, ન્યુઝીલેન્ડ વગેરે દેશોમાં વંચાય છે. આવુ શક્ય કરનાર વિશ્વ નિર્માતા પ્રજાપતિ માસિકના તંત્રી અને સંઘપ્રેમી કાર્યકર્તા શ્રી ગોદડભાઈ સાગરાસણીયાનો ફાળો અમુલ્ય છે. આ ઘટનાને સંઘ પરદેશના પ્રજાપતિ સમાજ કાર્યકર્તાઓ કદી નહી ભૂલશે.